Vladimir Kramnik
Vladimir Kramnik, f. 1975, russisk skakspiller, som i London 2000 vandt VM ved at besejre Kasparov. I 2004 forsvarede han titlen mod ungareren Peter Leko (f. 1979), og i 2006 vandt Kramnik en match mod FIDEs verdensmester, bulgareren Veselin Topalov (f. 1975). Sejren kom i hus efter uafgjort og en omkamp, der blev spillet som hurtigskak. Kramnik har en fornem rekordliste med bl.a. sejre i Linares, i Dortmund og en guldmedalje for den bedste præstation af samtlige spillere ved skak-OL i Torino 2006.